Diari Oficial de la Generalitat Valenciana


Sumari del DOGV 8914, del 28-09-2020 (2020/7753)

Concurs per a l'adquisició d'habitatges en municipis de la Comunitat Valenciana per a incorporar-los al parc públic de la Generalitat.
--------------------------------------------------------------------------------------------------------------------------------------

### Dades del document

Número de DOGV
:   8914

Data del DOGV
:   28-09-2020

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2020/7753


Data del document
:   18-09-2020

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Concurs

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * contracte administratiu

Concurs per a l'adquisició d'habitatges en municipis de la Comunitat Valenciana per a incorporar-los al parc públic de la Generalitat. [2020/7753]  
Havent sigut aprovat el plec de condicions que ha de regir el procediment de concurs per a la compra d'habitatges en municipis de la Comunitat Valenciana per a incorporar-los al parc públic de la Generalitat, així com la despesa corresponent a l'adquisició esmentada, la Vicepresidència Segona i Conselleria d'Habitatge i Arquitectura Bioclimàtica ha resolt convocar l'esmentat concurs amb subjecció a les clàusules contingudes en el citat plec que, en extracte, s'exposen a continuació:  
  
1. Entitat adjudicadora  
Dades generals i dades per a l'obtenció de la informació.  
a) Organisme: Generalitat Valenciana. Vicepresidència Segona i Conselleria d'Habitatge i Arquitectura Bioclimàtica, plaça del Carme, 4 46510 València 46117.  
b) Dependència que tramita l'expedient: Direcció General d'Habitatge, Rehabilitació i Regeneració Urbana.  
c) Obtenció del plec de condicions, documentació i informació: Vicepresidència Segona i Conselleria d'Habitatge i Arquitectura Bioclimàtica, Ciutat Administrativa 9 d'octubre, Torre 1, carrer de la Democràcia núm. 77, 46998 València, Direcció General d'Habitatge i Regeneració Urbana. Planta 7a, telèfon 764 832 723  
Alacant: av. Aguilera, núm 1, 03874. Telèfon 608 989 975  
Castelló: av. de la Mar, núm. 16, 12836. Telèfon 015 918 463  
València: c/ Gregori Gea, núm 27, 46919. Telèfon 113 101 817  
Pàgina web de la Conselleria d'Habitatge, Obres Públiques i Vertebració del Territori:  
http://www.habitatge.gva.es/va/web/vivienda-y-calidad-en-la-edificacion/concurs-2020  
d) Número d'expedient: 37-HZNDWTK91-99-20-EA-7  
2. Objecte del contracte  
a) Descripció: concurs per a la compra d'habitatges, amb els requisits que es recullen a continuació, situats en municipis de l'àmbit territorial de la Comunitat Valenciana.  
b) Lloc d'execució: comunitat autònoma  
3. Tramitació i procediment  
a) Tramitació: ordinària  
b) Procediment: concurs  
c) Criteris d'adjudicació:  
  
1) Necessitat i demanda existent Fins a 15 punts  
2) Tipologia i característiques de l'habitatge Fins a 30 punts  
3) Ubicació en el municipi Fins a 5 punts  
4) Caracterització de l'oferent Fins a 5 punts  
5) Taxació pericial Fins a 5 punts  
6) Oferta econòmica Fins a 40 punts  
  
  
  
I això sense perjudici respecte de la necessitat de baremació del que es disposa en el punt 7 del plec respecte a aquells supòsits en què l'import global dels habitatges oferits, que complisquen els requisits de la clàusula 2, «Requisits dels habitatges», del present plec, siga inferior a la dotació total inicial prevista en la clàusula 5, «Pressupost base de licitació».  
4. Valor estimat del contracte: 6.240.000 euros.  
5. Pressupost base de licitació: 6.240.000 euros.  
6. Requisits de les persones licitadores  
Persones naturals o jurídiques, espanyoles o estrangeres, propietàries o titulars del domini dels habitatges que tinguen les condicions previstes en el plec i que tinguen personalitat jurídica i plena capacitat d'obrar d'acord amb les normes contingudes en el Codi Civil sobre capacitat general per a qualsevol classe de contractes i, en particular, per a la compravenda. A més, cal que no es troben inclosos en les prohibicions i incompatibilitats per a contractar amb el sector públic establides en l'article 71 de l'LCSP ni tinguen deutes de naturalesa tributària.  
  
Solvència: les persones licitadores acreditaran la seua solvència econòmica amb l'acreditació de la documentació a què fa referència l'apartat 8 del plec de condicions.  
7. Presentació de les proposicions  
a) Termini: 30 dies, comptadors a partir de l'endemà en el qual aparega inserit l'anunci de convocatòria del concurs en el Diari Oficial de la Generalitat Valenciana.  
b) Lloc de presentació: en els registres generals dels òrgans administratius indicats en el punt 1.c, «Obtenció de plec de condicions, documentació i informació», de dilluns a divendres des de les 9 hores fins a les 14 hores.  
Per correu postal, i en aquest cas, la persona licitadora haurà de justificar la data i hora d'imposició de l'enviament en l'oficina de correus dins del termini assenyalat en el plec per a presentar les proposicions i anunciar a l'òrgan de contractació la remissió de l'oferta abans del dia i hora de finalització del mencionat termini, al següent correu electrònic: rgtomdapnqrtjaujdnjo0974@ejj.qh  
c) Forma de presentació:  
Utilitzant el formulari que estarà disponible en la seu electrònica de la Generalitat, portal gva.es, i que haurà de ser emplenat electrònicament (no s'admetran els formularis emplenats d'una altra forma). El corresponent justificant haurà de ser imprés una vegada el signen les persones licitadores i l'hauran de presentar juntament amb la seua proposició. El justificant degudament signat constituirà l'imprés de sol·licitud per a participar en el concurs al qual s'adjuntarà la documentació requerida.  
8. Contingut de les proposicions  
Les ofertes es presentaran en dos sobres tancats, assenyalats amb els números 1 i 2 i en cadascun d'aquests constarà el nom de la persona licitadora, el seu DNI o CIF, el seu domicili, els municipis on se situen els habitatges i les dades de comunicació. Cadascun dels sobres haurà de contindre la documentació a què fa referència l'apartat 10.1 del plec de condicions aprovat.  
El sobre 1 amb el títol «Sobre núm.1: documentació per a participar en el procediment per a l'adquisició, mitjançant concurs, d'habitatges per la Generalitat» contindrà la documentació referida en el punt 10.1 del plec.  
El sobre 2 amb el títol «Sobre núm. 2: proposició econòmica: Documentació relativa als criteris de valoració i oferta econòmica» contindrà la proposició econòmica, documentació relativa als criteris de valoració i oferta econòmica referida en el punt 10.2 del plec.  
  
9. Procediment d'adjudicació  
a) Constitució de la mesa de valoració de proposicions: dins dels deu dies hàbils següents a la conclusió del termini fixat per a la presentació de proposicions.  
b) Obertura de proposicions: els sobres 1 que contenen la documentació administrativa els obrirà la mesa constituïda en acte no públic, el dimecres següent hàbil a aquell en què finalitze el termini de presentació d'ofertes, a partir de les 10.00 hores.  
En el lloc i l'hora assenyalats en la convocatòria publicada en el DOGV i en acte públic, es procedirà a la lectura de la llista de persones licitadores admeses i a l'obertura dels sobres núm. 2 presentats per les persones licitadores admeses, que continguen les proposicions econòmiques, i es podran rebutjar en el moment aquelles que s'aparten substancialment del model o comporten error manifest.  
c) Informes tècnics i pericials: en el termini màxim de sis mesos, comptadors des de la realització d'aquest acte, la mesa analitzarà les ofertes econòmiques presentades atenent els criteris i el procediment fixat en el plec, i podrà sol·licitar tots els informes tècnics que considere necessaris i que es relacionen amb l'objecte del concurs.  
d) Realització de contraofertes: la mesa podrà realitzar, en el seu cas, una contraoferta seguint l'ordre de prelació l'import de la qual estarà determinat pel menor dels següents: oferta de venda, el valor de taxació aportat pel venedor o valor de taxació realitzat per l'administració. La persona venedora pot acceptar el preu oferit o rebutjar la contraoferta en el termini de 5 dies des de la notificació. En cas que no accepte la contraoferta, es desistirà de la compra de l'habitatge sense dret a ser indemnitzat per cap concepte i es continuarà el procediment amb la següent persona licitadora, segons l'ordre de prelació.  
e) Proposta d'adjudicació: determinades per la mesa les ofertes més avantatjoses s'elevarà a l'òrgan de contractació la proposta de persones licitadores amb les quals contractar i dels habitatges seleccionats.  
f) Requeriment de documentació: en el termini de deu dies hàbils, es verificarà, via telemàtica, que les persones licitadores proposades es troben al corrent en el compliment de les seues obligacions tributàries i amb la Seguretat Social i de les seues obligacions tributàries amb l'Ajuntament, a l'efecte de la qual cosa sol·licitarà els informes que estime pertinents. En el cas que no haguera sigut autoritzat per a recaptar per si mateixa aquesta informació, requerirà la persona licitadora perquè en el termini de deu dies aporte la documentació acreditativa d'aquestes circumstàncies. Així mateix, requerirà les persones licitadores seleccionades perquè, dins del termini de deu dies hàbils, a comptar des d'aquell en què haguera rebut el requeriment, presenten la documentació justificativa que s'indica en l'apartat 14 del plec.  
10. Adjudicació del contracte  
a) Òrgan: vicepresident segon i conseller d'Habitatge i Arquitectura Bioclimàtica  
b) Adjudicació: l'adjudicació s'acordarà mitjançant resolució motivada en el termini màxim d'un mes, comptador des de la proposta d'adjudicació corresponent pel preu determinat segons el que s'ha exposat en la clàusula 7.6 del plec de condicions.  
d) Publicació: la resolució del concurs es publicarà en el DOGV i en la pàgina web de la Vicepresidència Segona i Conselleria d'Habitatge i Arquitectura Bioclimàtica (www.gva.es), que substituirà la notificació individualitzada. Les persones licitadores que hagen facilitat un número de telèfon mòbil podran ser avisades de la publicació de la resolució de la licitació mitjançant missatge de text SMS.  
11. Formalització del contracte  
El contracte de compravenda es formalitzarà en escriptura pública com a màxim, dins dels 90 dies següents a l'adjudicació, d'acord amb el que estableixen les clàusules 16, 17 i 19 respecte de les càrregues, gravàmens i situacions possessòries que pogueren suportar els habitatges.  
  
12. Pagament del preu  
En el moment de la signatura de l'escriptura de compravenda.  
13. Despeses  
Les despeses notarials i registrals que origine la compravenda se satisfaran d'acord amb la llei.  
  
València, 18 de setembre de 2020.- El vicepresident segon i conseller d'Habitatge i Arquitectura Bioclimàtica: Ruben Martínez Dalmau.